Source: http://hir3.hu/temak/auto-motor/dugo_ado-1326.htm
Timestamp: 2020-02-25 05:55:40+00:00

Document:
auto-motor - dugo ado-1326 - hir3.hu
Labdarúgó NB I: kikapott a Zalaegerszeg
A bennmaradásért küzdő Újpest hazai pályán 4-2-re legyőzte a dobogós helyekért harcoló Zalaegerszeget a labdarúgó Monicomp Liga 24. fordulójának péntek esti mérkőzésén. A mérkőzés elején a Zalaegerszeg volt kezdeményezőbb, de a félidő hajrájában felbátorodott az Újpest, mely ennek köszönhetően egygólos előnyt szerzett a szünetre. A folytatásban szinte azonnal eldőlt a három pont sorsa, ugyanis a lila-fehérek négy perc alatt újabb két gólt szereztek, utána pedig az eredmény tartására törekedtek, de gyors ellentámadásokból még így is nekik volt több lehetőségük, igaz a Zalaegerszeg két gólra megközelítette riválisát.
2011.04.22. 21:10
Nyolc embert állított elő a rendőrség garázdaság miatt péntek délután Gyöngyöspatán - közölte a belügyminiszter a helyszínen megtartott sajtótájékoztatón. Pintér Sándor elmondta: a gyanúsítottak riadalmat és félelmet keltettek a helyi lakosságban, ez pedig garázdaságot jelent. Vagyis nem arra az új kormányrendeletre hivatkozva állították elő őket, amely a rendőrség hatáskörébe tartozó tevékenység jogosulatlan végzését tiltja, és amely szombaton 0 órakor lép életbe - tette hozzá a belügyminiszter. Elmondta: várhatóan szombaton bíróság elé állítják őket.
A KENÓ április 22-i nyerőszámai
A Szerencsejáték Zrt. tájékoztatása szerint az április 22-i KENÓ-játékban a következő számokat sorsolták: 1, 3, 5, 11, 12, 14, 17, 30, 31, 44, 45, 46, 53, 55, 68, 70, 71, 73, 74, 75.
Franciaország a schengeni rendszer felfüggesztését fontolgatja
A francia kormány a schengeni rendszerrel kapcsolatos kötelezettségei felfüggesztését fontolgatja a tunéziai és a líbiai bevándorlók Olaszországon keresztül haladó áradata miatt - közölte pénteken a francia elnöki hivatalhoz közel álló forrás. Úgy fogalmazott, Párizs szemében úgy tűnik, hogy fontolóra kell venni egy olyan mechanizmus kialakítását, amely - ha tartós "üzemzavar" alakul ki az Európai Unió külső határainak valamelyikén - lehetővé tenné a kötelezettségek átmeneti felfüggesztését az üzemzavar időszakára. A schengeni övezet tagországai között nincs határellenőrzés.
Virrasztásra készülnek a romák Gyöngyöspatán
Reggelig tartó virrasztásra készülnek a gyöngyöspatai roma férfiak, hogy a házaikat őrizzék. Többen azt mondták péntek este az MTI tudósítójának, hogy nem kirándulásra vitték a helybéli asszonyokat és gyermekeket, hanem "a településre költöző Véderőtől való félelmük miatt" kerestek nekik ideiglenes szállást. Hatalmas üstben paprikás krumplit fő, hogy a Gyöngyöspatán maradt roma férfiak vacsorát kapjanak. A település utcáin, főként a romák által lakott településrészen több tucatnyi újságíró, operatőr és fotóriporter dolgozik. Számos rendőr mellett jogvédő szervezetek képviselői, roma és nem roma politikusok, aktivisták, országgyűlési képviselők is a községben vannak, beszélgetnek.
2011.04.22. 20:30
Női kosárlabda NB I: az Atomerőmű a kilencedik
Az Atomerőmű szerezte meg a kilencedik helyet a női kosárlabda NB I-ben, miután a helyosztó harmadik összecsapásán, hazai pályán, Szekszárdon magabiztosan győzött a Vasas ellen pénteken. Előzőleg minkét csapat idegenben nyert. Eredmény: a 9. helyért, 3. mérkőzés: Atomerőmű KSC - Vasas-Csata 89-65 (8-17, 30-17, 19-11, 32-20). A párharcot az Atomerőmű nyerte 2-1-re.
2011.04.22. 20:00
Férfi kézilabda NB I: döntős a Veszprém
Elsőként a címvédő MKB Veszprém jutott be a Budapest Bank férfi kézilabdaliga fináléjába, miután az elődöntőben másodszor is legyőzte pénteken a Tatabánya-Carbonex csapatát. Budapest Bank férfi liga, elődöntő, 2. mérkőzés: Tatabánya-Carbonex - MKB Veszprém 20-23 (11-11) A párharcot 2-0-s összesítéssel a Veszprém nyerte. A másik ágon a Pick Szeged és a Celebi-FTC mérkőzik. Az első találkozót, szerdán a Tisza-parti együttes nyerte 35-25-re. A második találkozó a Népligetben lesz vasárnap, az esetleges harmadik felvonásnak megint Szeged ad otthont április 29-én.
Két héttel meghosszabbítottak a volt egyiptomi elnök, Hoszni Mubarak előzetes letartóztatásának időtartamát pénteken. A bukott államfő ellen az év eleji kairói tüntetések leverésének ügyében folyik nyomozás. A 82 éves Mubarakot, aki több mint 30 évig tartó elnöki korszaka után február 11-én mondott le a demonstrációk hatására, április 13-án helyezték házi őrizetbe 15 napra, de ezt most a nyomozás elhúzódása miatt május közepéig meghosszabbították. Az ügyészség munkatársai pénteken újra kihallgatták az ex-elnököt a Vörös-tenger partján található Sarm-es-Sejk üdülőváros kórházában, ahol Mubarakot április közepe óta ápolják.
Labdarúgó NB I: kétgólos hátrányból mentett pontot a Haladás
A Szombathelyi Haladás kétgólos hátrányt ledolgozva ért el döntetlent Győrben a labdarúgó Monicomp Liga 24. fordulójának pénteki nyitómérkőzésén. A vasiak ebben a szezonban továbbra is nyeretlenek idegenben, kilenc vereség mellett ez volt a harmadik pontszerzésük vendégként. Monicomp Liga, 24. forduló: Győri ETO FC-Szombathelyi Haladás 2-2 (0-0), Győr, 3500 néző, v.: Veizer, gólszerzők: Aleksidze (55., 58.), illetve Kenesei (81.), Tóth P. (91.), sárga lap: Völgyi (40.), illetve Tóth P. (11.), Rózsa (92.).
2011.04.22. 19:20
Előállították a rendőrök a Véderő tábor szervezőjét
A rendőrök előállították Eszes Tamást, a magát Véderőnek nevező szervezet országos megbízott parancsnokát, a mozgalom katonai alapismereteket oktató gyöngyöspatai táborának szervezőjét és két társát - látta péntek délután a helyszínen az MTI tudósítója. A tábornyitás meghirdetett időpontja, délután fél öt előtt nem sokkal a rendőrök távozásra szólították fel azokat, akik terepszínű ruhában, illetve a Véderő tagjaira jellemző viseletben voltak. A többség el is hagyta a tábort. Az MTI tudósítója azt tapasztalta, hogy mindazokat, akik egész testükön egyenruhát vagy egyenruhára emlékeztetető ruhadarabokat - vagyis vagy terepszínű nadrágot és felsőt - viseltek, igazoltatták, és elküldték.
2011.04.22. 19:10
Puskás-Suzuki Kupa: nyert a címvédő és a házigazda
A címvédő Budapest Honvéd és a házigazda Videoton Puskás Akadémia is nyert Felcsúton, a Puskás-Suzuki Kupa labdarúgó utánpótlástorna pénteki nyitónapján. A felcsútiak a Ferencvárost győzték le 3-2-re a nyitómeccsen, míg a kispestiek a tornán újonc román Hagi Academiát 2-0-ra. Puskás-Suzuki Kupa utánpótlástorna: A csoport: Videoton Puskás Akadémia-Ferencváros 3-2 B csoport: Budapest Honvéd-Hagi Academia (román) 2-0.
Újraszabályozzák a kormánytisztviselők, köztisztviselők felmentését
Méltatlanság, bizalomvesztés, illetve nem megfelelő munkavégzés esetén fel kell, létszámcsökkentés miatt pedig fel lehet menteni a jövőben a kormánytisztviselőket és a köztisztviselőket - a többi között ezt tartalmazza az a törvényjavaslat, amelyet pénteken nyújtott be a kormány az Országgyűlésnek. A kormánytisztviselők és a köztisztviselők jogállásáról szóló törvény módosítása azért vált szükségessé, mert az Alkotmánybíróság mindkét esetben alkotmányellenesnek minősítette az indoklás nélküli elbocsátást, amit a kormánytöbbség tavaly tett lehetővé. Ennek megfelelően a tervezet szerint a munkáltató a felmentést köteles megindokolni, és bizonyítani, hogy a felmentés indoka valós és jogszerű.
Nadal simán jutott a négy közé a Barcelonai tenisztornán
Az első helyen kiemelt spanyol Rafael Nadal két sima játszmában nyert pénteken a francia Ga:el Monfils ellen az 1,995 millió euró összdíjazású, barcelonai salakpályás férfi tenisztornán, ezzel bejutott a legjobb négy közé. A világelső nagy lépést tett afelé, hogy pályafutása során hatodszor is diadalmaskodjon a katalán fővárosban. Nadal az elődöntőben a horvát Ivan Dodiggal találkozik.
2011.04.22. 19:00
A dél-koreaiak legyőzték a hollandokat a jégkorong divízió I-es vb-n
A dél-koreai válogatott legyőzte a holland csapatot a budapesti divízió I-es jégkorong-világbajnokság pénteki, utolsó előtti játéknapján, ezzel nagy lépést tett a bennmaradás felé. Eredmény, 4. játéknap: Koreai Köztársaság-Hollandia 6-3 (1-1, 4-2, 1-0). Az ázsiai együttes 2-2 után, a második harmadban négy perc alatt ütött három gólt, ezzel eldöntötte a mérkőzést. A mezőnyben már csak a spanyol együttesnek nincs pontja.
2011.04.22. 18:20
Fokozott rendőri jelenlét Szikszón a szerdai kettős gyilkosság miatt
Megerősítette jelenlétét a rendőrség a Borsod-Abaúj-Zemplén megyei Szikszón a hét közepén történt kettős gyilkosság után. Szerda este egy idős házaspárt gyilkoltak meg a településen, a rendőrség továbbra is nagy erőkkel keresi a tettest, tetteseket. Maros Éva, a kisváros önkormányzatának szóvivője az MTI-nek elmondta: pénteken civilek, az önkormányzat és a rendőrség együttműködését kezdeményezte Füzesséri József független polgármester. Az összejövetelen a helyi civil szféra képviselői, politikusok, országgyűlési képviselők vettek részt, akik valamennyien megdöbbenésüknek adtak hangot a brutális kettős gyilkosság miatt.
2011.04.22. 18:10
Rekordintenzitású protonnyalábokat ütköztettek a CERN fizikusai
Rekordintenzitású protonnyalábokat ütköztettek az Európai Nukleáris Kutatási Szervezet (CERN) nagy hadronütköztetőjében (LHC). A világ legnagyobb kísérleti berendezése, a CERN nagy hadronütköztetője (LHC) Genf mellett, a francia-svájci határon 100 méter mélyen, egy 27 kilométeres, 3 méter átmérőjű alagútban üzemel, ahol csaknem a fény sebességére felgyorsított, egymással szemben haladó részecskenyalábokat ütköztetnek. Az ütközések során új elemi részecskék keletkeznek általában igen rövid élettartammal, és ennek tanulmányozásával a kutatók az anyag tulajdonságait, illetve a világegyetem 13,7 milliárd évvel ezelőtti keletkezésének titkait remélik megfejteni.
2011.04.22. 18:00
Cselgáncs Eb: Mészáros Anett ötödik lett
A 70 kg-ban címvédő Mészáros Anett ötödik lett az Isztambulban zajló olimpiai kvalifikációs cselgáncs Európa-bajnokság pénteki versenynapján. A Honvéd-Kipex dzsúdósa a lengyel Katarzyna Klys és a német Kerstin Thiele hosszabbításos legyűrése, illetve az elődöntőben az olimpiai ezüstérmes, világ- és kétszeres Európa-bajnok holland Edith Bosch-tól elszenvedett vereség után egy "még nagyobb ágyúval", Lucie Decosse-szal találkozott a bronzcsatában. A kétszeres világ- és négyszeres Európa-bajnok, 15 Világkupa-diadalnál tartó francia sztár - akinek olimpiai ezüstje is van - 2-1-re vezetett kettejük különpárharcában, ráadásul a tavalyi vb-döntőben is jobbnak bizonyult Tokióban, noha arra a találkozóra a 23 éves magyar már sérülten állt ki (és azóta mindössze egy versenyen lépett tatamira).
2011.04.22. 17:50
Jobbik: a pártnak semmi köze a Véderőhöz
A Jobbiknak semmi köze nincsen a Véderő nevű mozgalomhoz - jelentette ki pénteki sajtótájékoztatóján Dúró Dóra, jobbikos országgyűlési képviselő. A Véderő Gyöngyöspatán a hétvégén katonai gyakorlatot tart, amely miatt a településen élő roma nőket és gyerekeket vasárnapig kitelepítették. Dúró Dóra hangsúlyozta: a Véderő inkább a Jobbik "ellenlábasa," hiszen a mozgalom vezetője Eszes Tamás elindul a gyöngyöspatai polgármester-választáson, ahol a Jobbik a helyi elnökét Juhász Oszkárt indítja majd. Az ellenzéki párt szerint a Véderőt "mozgató szálak sokkal inkább a Fideszhez vezetnek," hiszen a fideszes támogatással az önkormányzatba bejutott Maka Attila független képviselő sógora ajánlotta fel a mozgalomnak azt a telket ingyen, ahol a hétvégi katonai gyakorlat zajlik.
BUX: -0,52 százalék záráskor
A Budapesti Értéktőzsde részvényindexe, a BUX 125,15 pontos, 0,52 százalékos csökkenéssel, 23.964,46 ponton zárt pénteken. A Mol árfolyama 0,86 százalékkal 24.320 forintra csökkent, az OTP részvények ára 0,34 százalékkal 6.239 forintra esett.
2011.04.22. 17:20
A társadalmi felzárkóztatásért felelős államtitkár tájékozódott Csillebércen
Balog Zoltán államtitkár szerint felelőtlenség azt a hírt kelteni, hogy a Gyöngyöspatán olyan veszélyhelyzet volt, ami miatt el kellett menekülni a településről. A társadalmi felzárkóztatásért felelős államtitkár ezt pénteken Csillebércen mondta újságíróknak. Az egykori úttörőtárban, 172 gyöngyöspatai roma nő és gyermek érkezett péntek reggel. Az államtitkár, aki azután nyilatkozott, hogy tájékozódott a helyzetről Haraszti Istvánnál, a Csillebérci Szabadidő Kft. ügyvezető igazgatójánál, személyes tapasztalatai alapján úgy fogalmazott, hogy a tábor inkább hasonlít egy hétvégi kirándulásra, mint egy menekülttáborra. Emlékeztetett arra, hogy a szálláshelyeket vasárnap estig bérelték ki.
2011.04.22. 17:10
Mr. Bean, Beckham és volt szerelmek a trónörökösi esküvő vendégei között
Mr. Bean, David Beckham és a brit trónörökösi pár egykori szerelmei is jelen lesznek Vilmos herceg és Kate Middleton jövő pénteki esküvőjén. Vilmos és polgári származású kedvese eljegyzését tavaly novemberben jelentették be, az esküvő április 29-én lesz a londoni Westminster apátságban, az angol-brit monarchia ősi koronázótemplomában. A szertartásra 1900 vendég lesz hivatalos, a Buckingham-palotában utána esedékes állófogadásra 600 szerencsés kiválasztottat hívtak meg, a vacsorával és retrodiszkóval egybekötött esti bulira - amelyet Károly walesi herceg, Vilmos édesapja rendez a St. James-palotában - 300-an kaptak meghívót.
2011.04.22. 16:50
Vöröskereszt: nem evakuálás hanem korábban megszervezett táboroztatás történt
Selymes Erik, a Magyar Vöröskereszt főigazgatója cáfolta, hogy evakuálásként lenne értelmezhető a gyöngyöspatai anyák és gyermekek táboroztatása. A főigazgató az MTI-hez pénteken eljuttatott közleményében azt írta, evakuálásról "szó sincs", ugyanis - mint hozzátette - a gyöngyöspataiak kérésére szervezték meg már korábban a húsvéti tábort. A Magyar Vöröskereszt 172 nőt és gyereket helyezett el a csillebérci egykori úttörőtáborban. További, körülbelül 100 társukat Szolnokra vitték. Gyöngyöspatára a Véderő nevű mozgalom katonai alapismereteket oktató tábort hirdetett meg péntektől vasárnapig.
2011.04.22. 16:40
Vona Gábor vitára hívja Orbán Viktort a cigányság felemelésének kérdésében
Nyilvános televíziós vitára hívja ki Vona Gábor a Jobbik elnöke Orbán Viktor miniszterelnököt - jelentette be pénteki budapesti sajtótájékoztatóján Dúró Dóra a Jobbik országgyűlési képviselője. Vona Gábor az egyik közösségi portálon tette közzé a felhívását. Eszerint azért ezt a módját választotta a felkérésnek, mert Orbán Viktor is aktív felhasználója a portálnak. A Jobbik elnöke úgy fogalmaz: "mivel a magyar - cigány együttélés kérdése, problémái mostanra a mindennapi sajtó legtöbbet elemzett témája lett, így szerintem itt az ideje, hogy a politika a sajtóüzengetés, a mindeddig meddő törvénymódosítások helyett megkezdje az érdemi vitát."
2011.04.22. 16:10
Pénzbírsággal sújtható, aki jogosulatlanul végez közbiztonsági tevékenységet
A jövőben százezer forintig terjedő pénzbírsággal sújtható, aki "közterületen vagy nyilvános helyen olyan, a közbiztonság, közrend fenntartására irányuló tevékenységet végez, amelyre jogszabály nem jogosítja fel, vagy ilyen tevékenység látszatát kelti". Az egyes szabálysértésekről szóló kormányrendelet módosítása a pénteki Magyar Közlönyben jelent meg. A közbiztonsági tevékenység jogosulatlan végzése miatti szabálysértési eljárás a rendőrség hatáskörébe tartozik. Pintér Sándor arról beszélt, hogy megfelelő jogi válasz készül a Jobbik által Tiszavasváriban megalapított, csendőrségnek elnevezett szervezet ügyében.
2011.04.22. 16:00
A személyijövedelemadó-alapot csökkenti, a társasági adónál pedig költség lesz az az összeg, amelyet az Összefogás az Államadósság Ellen Alapba fizet be a magánszemély, illetve a cég. Az erről szóló törvényjavaslatot Matolcsy György nemzetgazdasági miniszter pénteken nyújtotta be a parlamentnek. Az előterjesztés sorba veszi az adókat, és meghatározza ezeknél az alapba befizetett összeg utáni kedvezményt.
MSZP: mi kell még ahhoz, hogy a kormány cselekedjen?
Az MSZP szerint a kormány az alkotmányozás lezárultával végre foglalkozhatna "a mára a polgárháború szélére sodródó ország" valódi problémáival. Ezt Nyakó István országgyűlési képviselő mondta pénteken az MTI-nek a Heves megyei Gyöngyöspatán történtekkel kapcsolatban. A szocialista politikus - arra reagálva, hogy a Magyar Vöröskereszt a helyiek kérésére tábort szervezett a gyöngyöspatai cigány nőknek és gyermekeknek a Véderő nevű mozgalom a településre meghirdetett, katonai alapismereteket oktató tábora miatt - kijelentette: hasonló akciót a vöröskereszt utoljára 1956-ban, azt megelőzően pedig a második világháború alatt kellett, hogy végrehajtson.
Szijjártó: hazugság, hogy szükségből telepítették ki a cigányokat Gyöngyöspatáról
A miniszterelnök szóvivője szerint hazugságok azok a híresztelések, amelyek szerint Gyöngyöspatán "bármifajta hirtelen szükségből elkövetett kitelepítésről" lenne szó. Szijjártó Péter pénteken újságírók előtt kifejtette: konzultáltak a vöröskereszttel azután, hogy olyan hírek röppentek fel, amelyek valamilyen hirtelen szükségből vagy hirtelen szándék miatt végrehajtott kitelepítésről szóltak. A vöröskereszttől azt a tájékoztatást kapták - folytatta -, hogy az ő közreműködésükkel egy régebb óta szervezett üdültetésre éppen pénteken utaztak el családok Gyöngyöspatáról. Ehhez képest "jól láthatóan hazugságok" azok a szárnyra kelt híresztelések, amelyek szerint bármifajta hirtelen szükségből elkövetett kitelepítésről vagy bármi másról lenne szó - mondta a kormányfő szóvivője.
Emberi maradványokat találtak a két napja felrobbant cseh gyár területén
Emberi maradványokat találtak a közép-csehországi Pardubicében működő, a Semtex robbanószert is gyártó vegyi üzemben két napja bekövetkezett robbanásos baleset helyszínén - közölte pénteken a cseh rendőrség. Az emberi maradványok feltehetően azon négy ember holttestének a darabjai, akiket eltűntként tartottak nyilván a szerda kora reggeli detonáció óta. Amíg nem azonosítják a maradványokat, a négy embert továbbra is eltűntként tartják nyilván - közölte a helyi rendőrség. A hatalmas erejű robbanás következtében részben beomlott az Explosia gyár tízszer tíz méteres vasbeton üzemcsarnoka. A detonációt a gyártól tíz kilométerre is érezni és hallani lehetett.
2011.04.22. 15:20
Legkésőbb a húsvéti ünnepek utáni napokban, azaz a jövő hét elején elhagyja a kórházat Robert Kubica, a Renault Forma-1-es istálló lengyel pilótája, aki februárban szenvedett súlyos ralibalesetet. A 26 éves versenyző a francia csapat hivatalos honlapjának nyilatkozva azt mondta, tervei szerint először hazautazik Monacóba, majd rövid pihenés után Olaszországban kezdi meg a rehabilitációt, s később a könnyített edzéseket. Azt ugyanakkor még nem tudta megmondani, hogy várhatóan mikor ülhet újra versenyautóba.
2011.04.22. 15:00
LMP: takarodjon a Véderő Gyöngyöspatáról!
"A Véderő pakoljon, menjen haza, és vigye magával azokat a visszataszító eszméket is, amelyeknek parlamenti támogatója a Jobbik" - közölte Dorosz Dávid, a honvédelmi és rendészeti bizottság LMP-s tagja pénteken az MTI-vel annak kapcsán, hogy reggel 276 roma nőt és gyereket indítottak útnak Gyöngyöspatáról a Véderő nevű mozgalomnak a településre meghirdetett, katonai alapismereteket oktató tábora miatt. A közlemény szerint a Véderő nevű "szélsőjobboldali, paramilitáris szervezet" önvédelmi és kiképzőtábort nyitott a településen, ahol fegyverismeret, lövészet, közelharc oktatása a program.
2011.04.22. 14:20
Többórás napsütés, néhol zápor, 22-26 fok várható
Az Országos Meteorológiai Szolgálat jelentése szerint csapadék szombat délelőttig sehol sem lesz. Szombaton ugyanakkor már erőteljesebb lesz a nappali gomolyfelhő-képződés, de továbbra is mindenütt számíthatunk többórás napsütésre. Szombat délutántól elsősorban az északkeleti határ mentén, illetve a Dunántúli-középhegység területén egy-egy zápor előfordulhat. Pénteken az Alpokalján, szombaton már nagyobb területen élénkülhet meg a déli, délkeleti szél, sőt szombaton az északnyugati határ mentén néhol meg is erősödhet a légmozgás. A legalacsonyabb éjszakai hőmérséklet szeszélyes területi eloszlásban 4, 11 fok között várható. A legmagasabb nappali hőmérséklet szombaton 22, 26 fok között valószínű.
2011.04.22. 14:00
Fezi tenisztorna: Arn Gréta kikapott
Arn Gréta nem jutott be a 220 ezer dollár összdíjazású, marokkói salakpályás női tenisztorna elődöntőjébe, miután pénteken kikapott a román Simona Haleptől. A viadal honlapja szerint a mérkőzés egyoldalú volt, Arn mindössze három játékot tudott nyerni, s 62 perc alatt veszített. Eredmény, negyeddöntő: Simona Halep (román, 7.)-Arn Gréta (4.) 6:2, 6:1.
2011.04.22. 13:40
Cselgáncs Eb: Mészáros a bronzért küzdhet
A 70 kg-ban címvédő Mészáros Anett a bronzéremért küzdhet az Isztambulban zajló olimpiai selejtezős cselgáncs Európa-bajnokság pénteki versenynapján. A Honvéd-Kipex dzsúdósa a lengyel Katarzyna Klys és a német Kerstin Thiele hosszabbításos legyűrése után alig fél órával, az elődöntőben az olimpiai ezüstérmes, világ- és kétszeres Európa-bajnok holland Edith Bosch-sal találkozott. Edzője, Toncs Péter a meccs előtt csak annyit mondott az MTI-nek: "A sérülések miatt Anett az elmúlt nyolc hónapban mindössze egy Európa Kupán indult, úgyhogy most inkább csak a szíve viszi előre. Ez a Bosch elleni meccs inkább birkózás lesz..."
Katamarán világbajnokságot rendez Balatonfüred
Katamarán világbajnokságnak ad otthont július elején a Balatonfüredi Yacht Club (BYC). A szervezők pénteki tájékoztatása szerint mintegy 200 kéttestű hajót várnak az első alkalommal sorra kerülő eseményre. "Az első Groupama Garancia Formula 18 vb mezőnye a világ legjobb versenyzőit vonultatja fel, így nagy büszkeség és presztízs számunkra, hogy a Magyar Formula 18 osztályszövetség külön kérésének eleget téve a Balatonfüredi Yacht Club (BYC) rendezheti meg ezt a nagyszabású eseményt" - mondta Nagy R. Attila, a BYC elnöke. A balatonfüredi vb-re július 1. és 8. között kerül sor.
2011.04.22. 13:30
A volt horvát elnök tagadja, hogy ő juttatott volna el bizonyítékot Hágának
Tagadta Stjepan Mesic volt horvát elnök, hogy ő juttatott el horvát tábornokok elítéléséhez vezető perdöntő bizonyítékot a hágai Nemzetközi Törvényszékre (NT), egyszersmind megerősítette, hogy a horvát állami vezetés tudott az 1995 nyarán a Vihar hadművelet során Kelet-Horvátországban elkövetett háborús bűntettekről. A volt államfő nyilatkozatát pénteken ismertette a horvát sajtó. Mesic most szólalt meg először nyilvánosan az ügyben.
A Baranya Megyei Bíróság pénteken hatályon kívül helyezte az elsőfokú ítéletet és új eljárásra utasította a Pécsi Városi Bíróságot a halálos közlekedési balesetet okozó Berta Attila, volt Tolna megyei és budapesti rendőrfőkapitány perében. A megyei bíróság Kovács Csaba vezette büntetőtanácsának indoklása szerint a városi bíróság döntése megalapozatlan volt, mert a történeti tényállás részben felderítetlen maradt. A Pécsi Városi Bíróság tavaly novemberben közúti baleset okozásának vétségében mondta ki bűnösnek és kilenc hónap letöltendő fogházbüntetéssel sújtotta a nyugalmazott rendőrtábornokot.
2011.04.22. 13:20
Dzsudzsák Spanyolországról álmodik, de cserének nem megy
Dzsudzsák Balázs, a PSV Eindhoven magyar válogatott futballistája legszívesebben Spanyolországban játszana, ám azért, hogy csak a kispadon üljön, nem fog eligazolni. A 24 éves szélső erről abban az interjúban beszélt, amelyet a Nemzetközi Labdarúgó Szövetség (FIFA) pénteken közölt hivatalos honlapján. "Édesanyám gyakran meséli az embereknek, hogy amint megtanultam járni, már rúgtam is a labdát. Nem lettem más ember, de azért változtam. Nyugodtabb és koncentráltabb vagyok" - idézik Dzsudzsákot. A szerző szerint a magyar játékos élete legjobb szezonját futja jelenleg, 16 góllal a negyedik a holland bajnokság góllövőlistáján, emellett pedig 13 gólpasszt is jegyzett, csapata pedig vezeti a pontvadászatot.
2011.04.22. 13:10
Kiköltöztettek csaknem háromszáz embert Gyöngyöspatáról a Véderő tábora miatt
Kiköltöztettek 276 roma nőt és gyereket Gyöngyöspatáról péntek reggel a Véderő nevű mozgalomnak a településre meghirdetett, katonai alapismereteket oktató tábora miatt - közölte Farkas János, a Roma Polgárjogi Mozgalom országos alelnöke az MTI-vel. Az egyik szervező közlése szerint a kiköltöztetetteket a csillebérci ifjúsági központban szállásolják el, az autóbuszok már meg is érkeztek Budapestre. Farkas János elmondta, hogy a kiköltöztetés reggel 8 órakor, a Vöröskereszt közreműködésével zajlott. Utalt arra, hogy a Véderő a korábbi bejelentés szerint péntektől vasárnapig tartja a harci tábort Gyöngyöspatán. Csaknem 400 rendőr érkezett közben a településre.
Cselgáncs Eb: Mészáros elődöntős
A 70 kg-ban címvédő Mészáros Anett bejutott az elődöntőbe az Isztambulban zajló olimpiai kvalifikációs cselgáncs Európa-bajnokság pénteki versenynapján. A Honvéd-Kipex dzsúdósa a lengyel Katarzyna Klys hosszabbításos legyűrése után a negyeddöntőben az Eb-második német Kerstin Thielével nézett farkasszemet, és a rendes mérkőzésidő egy-egy intésen kívül nem hozott értékelhető mozzanatot. Jöhetett az újabb, aranypontig tartó ráadás, melynek második percében a 23 éves magyar válldobással földre vitte ellenfelét, ami vazaarit és győzelmet jelentett számára. A négy között az olimpiai ezüst- és bronzérmes, korábbi világbajnok, kétszeres Európa-bajnok holland Edith Bosch vár Mészárosra.
2011.04.22. 12:50
Újabb HM-es lakásügyben tett bejelentést a Fidesz
Újabb, a Honvédelmi Minisztériumot (HM) érintő lakásügyben tett bejelentést a Fidesz pénteken a Legfőbb Ügyészségen. Csampa Zsolt, a honvédelmi bizottság elmúlt nyolc év kormányzati intézkedéseit vizsgáló albizottságának fideszes elnöke, miután átadta a dokumentációt az ügyészségen, újságírók előtt az ügyről kifejtette: 2003 decemberében a HM százszázalékos tulajdonában álló cég, a HM EI Zrt. 56,3 millió forintért megvásárolt egy 153 négyzetméteres, III. kerületi, San Marco utcai lakást. Ezt 2004 márciusában eladta a Mester-Nívó Kft.-nek 65 millió forintért, majd a kft. az ingatlant két héttel később eladta a HM-nek 72 millió forintért.
2011.04.22. 12:40
Megérkeztek Csillebércre a kiköltöztetett romák
Megérkeztek a főváros II. kerületében álló Csillebérci Szabadidő- és Ifjúsági Központba a Gyöngyöspatáról kiköltöztetett romák péntek délelőtt - értesült a helyszínről az MTI. A romák elszállásolása ezekben a percekben kezdődik. Az MTI telefonon kereste az intézményt, ám ott azt közölték, hogy az ügyben hivatalosan csak a csillebérci központ vezetői nyilatkozhatnak, akik egyelőre nem érhetők el a sajtó számára. Péntek délelőtt 276 roma nőt és gyereket indítottak útnak Gyöngyöspatáról a Véderő nevű mozgalomnak a településre meghirdetett, katonai alapismereteket oktató tábora miatt - közölte Farkas János, a Roma Polgárjogi Mozgalom országos alelnöke az MTI-vel.
A májusi lehet az utolsó Török Nagydíj
Valószínűleg kikerül a 2012-es Forma-1-es versenynaptárból az idén májusban sorra kerülő Török Nagydíj, mert a sorozat kereskedelmi jogait birtokló Bernie Ecclestone nem tudott megegyezni a házigazdákkal a jogdíj emeléséről - értesült a török média. Murat Yalcintas, az isztambuli kereskedelmi kamara elnöke a Hurriyet napilapnak nyilatkozva azt mondta, a kormány visszautasította Ecclestone azon feltételét, mely szerint az eddigi 13 millió dollár helyett 2012-ben 26 millióba kerülne az F1-es GP jogdíja. "A Forma 1 búcsúzik Isztambultól" - írta címlapján a Haberturk című újság.
2011.04.22. 12:30
Hihetetlen! VV Olivér fél Anikótól?
A Való Világ 4 című játék már kiesett versenyzője, elég érdekesen viselkedik most, hogy újra bent van a villában.
2011.04.22. 12:28
Cselgáncs Eb: csak Mészáros Anett "élte túl" az első kört
Csak a 70 kg-ban címvédő Mészáros Anett "élte túl" a nyitókört az Isztambulban zajló olimpiai kvalifikációs cselgáncs Európa-bajnokság pénteki versenynapján érdekelt hat magyar közül. A Honvéd-Kipex dzsúdósa első mérkőzésén a lengyel Katarzyna Klysszel csapott össze, és csakhamar jukóval vezetett. A lengyel azonban nem ijedt meg a tavaly világbajnoki ezüstérmes magyartól, és egy vitatott akcióval kiegyenlített, így jöhetett a hosszabbítás. Ebben óriási csata után Mészáros vazaarit érően döntötte hanyatt ellenfelét, így bejutott a legjobb nyolc közé, azaz a folytatásban vereség esetén is vigaszágra kerül. A negyeddöntőben az Eb-második német Kerstin Thiele vár rá.
2011.04.22. 12:10
Az amerikai Time magazin csütörtökön közzétette az általa a világ legbefolyásosabbnak tartott 100 emberéről készített listáját, amelyen számos meglepetésnév is szerepel. A "legek" között 20-an a szórakoztatóipart képviselik. Az amerikai csúcspolitika olyan vezető alakjai mellett, mint Obama elnök és felesége, Joe Biden alelnök és Hillary Clinton külügyminiszter, most olyan személyiségek is felkerültek, mint Paul Ryan republikánus képviselő, aki pártjának gazdasági programját jegyzi, Michelle Bachman minnesotai képviselő, aki az ultrakonzervatív Tea Party mozgalom nevében harcba szállhat az elnöki címért, Chris Christie, New Jersey állam republikánus kormányzója és John Boehner, az amerikai képviselőház republikánus elnöke.
2011.04.22. 11:40
Premier League: a szakírók szerint Scott Parker az év játékosa
Scott Parkert, a West Ham United labdarúgócsapatának angol válogatott középpályását választották az év legjobbjának a szigetországi szakírók. A szavazáson a 30 éves futballista a játékosok által az elmúlt héten legjobbnak ítélt Gareth Bale-t, a Tottenham Hotspur walesi szélsőjét előzte meg. A West Ham a kiesés elkerüléséért harcol a Premier League-ben, s két ponttal van lemaradva a még bennmaradást érő 17. helytől. Parker május 12-én, egy gálavacsora keretében veszi át a díjat.
2011.04.22. 11:10
Mozart elveszettnek hitt Magnificat-partitúrája kalapács alatt
Épp, hogy csak újra megtalálták, máris kalapács alá kerül a Christie's május 4-i párizsi árverésén Wolfgang Amadeus Mozart Das Magnificat című művének egyik partitúrája, amelynek értékét 60-90 ezer euróra (15,4-23,1 millió forintra) becsülik. A vélhetően 1779-ben komponált darab átirata egy olyan példány alapján készült, amelyet Mozart egyik fia bocsátott rendelkezésre. Azt a kópiát szintén elveszettként tartják számon. Az átiratot Mozart fia kézjegyével látta el, és azóta, hogy Estournel grófjának birtokába került, nem bukkant fel a piacon.
Kiterjesztik a fukusimai kitelepítési körzetet
A japán kormány kiterjesztette pénteken a fukusimai atomerőmű körül létesített, eddig 20 kilométer sugarú kitelepítési körzetet a március 11-i erőműbaleset óta mért halmozott háttérsugárzási értékek miatt. A döntés az erőműtől északnyugatra fekvő öt város teljes vagy részleges kiürítését rendeli el - közölte sajtóértekezletén Edano Jukio kormányfőtitkár, a nemzetközi nukleáris biztonsági ajánlásokra hivatkozva. A kitelepítési körzetbe bevont települések (Kacurao, Namie, Iitate, Kavamata és Minamiszoma) lakóinak azt javasolják, hogy egy hónapon belül hagyják el a területet. Hozzátette, hogy az itt élők egy év alatt 20 millisievertnek megfelelő sugárzást kaphatnak.
2011.04.22. 10:50
Mégis bemutathatják Michael Jackson boncolásának képeit
A korábbi döntéssel ellentétben mégis láthatja a Los Angeles-i esküdtszék Conrad Murray orvos perében a Michael Jackson boncolásáról készült felvételeket. Az ügyet tárgyaló Michael Pastor bíró csütörtökön határozott úgy, hogy a védelem kérését elutasítva mégis bemutathatók lesznek a képek a május 9-én folytatódó ügyben. Murray ügyvédei "drasztikusnak és irtóztatónak" tartják a fotókat, a bíró szerint viszont nincs szó erről. Pastor döntése értelmében a 2009 júniusában elhunyt popcsillag utolsó koncertpróbáinak képkockáit is levetíthetik.
2011.04.22. 10:40
Hatályosnak mondta ki a Szebb Jövőért Polgárőr Egyesület öt aktivistájának felmentő végzését pénteken a Hajdú-Bihar Megyei Bíróság, ezzel jogerőre emelkedett a Debreceni Városi Bíróság döntése, miszerint nem követtek el garázdaságot a Hajdúhadházon aláírásokat gyűjtő aktivisták - tájékoztatta Figula Ildikó bíró, megyei bírósági szóvivő az MTI-t. A rendőrök garázdaság miatt múlt pénteken állítottak elő, majd vettek őrizetbe öt aktivistát, akik aláírást gyűjtöttek, azt tudakolva, szeretné-e a lakosság, hogy a Szebb Jövőért egyesület polgárőrei a közbiztonság javítása érdekében tovább járőrözzenek a városban.
2011.04.22. 10:00

References: bíróság 
 Bíróság 
 bíróság 
 bíróság 
 Bíróság 
 Bíróság